L 141/46
HU
Az Európai Unió Hivatalos Lapja
2023.5.31.
3.
A szolgáltatásprofilok, kérések és az elsőbbség meghatározása tekintetében: a) A szolgáltatásprofilokat elsődleges attribútumaik értékei alapján határozzák meg.
Az előre meghatározott szolgálta­ tásprofilokat a melléklet taglalja.
b) A felhasználók az (EU) 2023/1055 bizottsági végrehajtási határozat 9. cikkében meghatározott szolgáltatáskéréseket nyújthatnak be.
c) A szolgáltatáskérések esetében az (EU) 2023/1055 bizottsági végrehajtási határozat 9. cikkében meghatározott szabályokat kell követni.
A GOVSATCOM-központ hozzárendeli a kérést a kibővített uniós eszköztárhoz, amely magában foglalja az uniós biztonságos konnektivitási program által biztosított kapacitást.
d) A szolgáltatáskérések kapcsán felvetődő bármilyen konfliktus esetében – beleértve a szolgáltatások érvénytele­ nítésének szükségességét is – az (EU) 2023/1055 bizottsági végrehajtási határozat 11. cikkében meghatározott szabályok mérvadók. 4.
A kialakítás logikájának tekintetében: a) Az uniós biztonságos konnektivitási programot végrehajtó rendszernek modulárisnak és méretezhetőnek kell lennie; fennállásának ideje alatt e rendszernek fokozatosan bővítenie kell az űrszegmenst a szolgáltatás iránti kereslet alakulásának függvényében.
b) Az uniós biztonságos konnektivitási programot végrehajtó rendszer modularitása és méretezhető mivolta magában foglalhatja a magánszektornak a piaci kereslet változásait követő beruházásait.
c) Semmilyen, a világűr vagy a földi szegmens szintjén végzett infrastruktúra-felújítási tevékenység nem befolyásolhatja az üzemeltetési szolgáltatások folyamatosságát.
3. cikk Hatálybalépés Ez a határozat az Európai Unió Hivatalos Lapjában való kihirdetését követő napon lép hatályba.
Kelt Brüsszelben, 2023. május 30-án.
a Bizottság részéről az elnök Ursula VON DER LEYEN